Beguiellas d'el Cuervo

**Beguiellas d'el Cuervo** (*Veguillas de la Sierra* oficialment en castellano) ye un municipio de la provincia de Teruel, situau en la comarca de la Comunidat de Teruel. La suya población ye de 20 habitants (2018), en una superficie de 13,49 km² y una densidat d'1,68 hab/km².

## Toponimia
Lo toponimo *Beguiellas* ye una forma diminutiva de *[[bega]]* ("ribera") con lo sufixo -iella. No se'n conoixe mencions en aragonés medieval por haber teniu poca importancia como simple barrio u pedanía de Lo Cuervo en la baixa Edat Meya. Muit cerca d'esta localidat pero en Castiella bi heba en lo sieglo XV una localidat conoixida como Las Veguiellas a on que se trobaba lo Castiello de las Veguiellas pa controlar la muga con Aragón.

D'acuerdo con Antonio Ubieto Arteta las diferents denominacions d'este antigo barrio de Lo Cuervo han estau *Las Veguillas* en fuents de 1510 y de 1781-1782, *Veguillas del Cuervo* en 1834 (por haber perteneixiu a esta localidat), *Veguillas* dende 1857 dica 1910, y dende 1920 *Veguillas de la Sierra*. Se conoixe la denominación *Veguillas del Cuervo* en atras fuents correspondients a atros anyos. En 1618 Sebastián de Utienes enumeraba las ermitas de Lo Cuervo y feba mención de *la masada llamada la Veguilla del Cuerbo*. L'apelativo *de la Sierra* obedeixe a la necesitat de diferenciar esta localidat d'atras *Veguillas* que bi ha en Espanya, por eixemplo *Las Veguillas* en la provincia de Salamanca, y encara que la suya introducción ye tardana se troba en la tradición toponimica aragonesa (Almonecir de la Sierra, Camarena de la Sierra, Miravet de la Sierra, Villarroya de la Sierra y Viver de la Sierra, en lo Sistema Iberico u los suyos semontanos).

Como microtoponimos intresants tenemos *[[Ruiz de Castelblanc|Castiblanque]]s*, *El lomatón* (con infixo *[[infixo -at-|-at-]]*), *Los Calarizos*, *Umbría del [[Salz|Saz]]*, *Solana del [[Tollo]]*, *Fuente del [[Salz|Saz]]* y *Las [[Noguera]]s*.

## Cheografía
Ye situau a lo sud de la Sierra de Chabalón.
 
### Mugas
Lo suyo termin municipal muga con Alobras, Lo Cuervo, Castiel Fabib y Salvacanyet.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:31
TimeAxis   = orientation:vertical
ScaleMajor = unit:year increment:7 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:27
  bar:2000 from:0 till:28
  bar:2002 from:0 till:27
  bar:2004 from:0 till:24
  bar:2006 from:0 till:25
  bar:2008 from:0 till:29
  bar:2010 from:0 till:28
  bar:2012 from:0 till:20
  bar:2014 from:0 till:23
  bar:2016 from:0 till:19
  bar:2018 from:0 till:20
  bar:2020 from:0 till:21
 


## Historia
Beguiellas d'el Cuervo yera un corro de masadas que dica lo sieglo XVIII perteneixeban a Lo Cuervo, por lo que yeran en lo Cuartillejo del Cuervo y en lo Condau de Fuents. Bi heba una ilesia dedicada a la Santisma Trinidat y lo retor de Lo Cuervo pasaba a decir misa a Beguiellas por depender-ne eclesiasticament.

En lo sieglo XVIII Beguiellas consiguió tener parroquia propia y s'independizar-se de Lo Cuervo. Encara en 1782-1782 s'escribiba *Censos de las iglesias de Cuervo y Veguillas*. Estió de lo Partiu chudicial d'Albarracín dica 1965, cuan s'incorporó a lo Partiu chudicial de Teruel.

## Administración
### Reparto de concellers



### Alcaldes

## Puestos d'intrés
* Ilesia d'a Santisma Trinidat.
* Ermita de Sant Marco.

## Fiestas
* Tercer domingo de setiembre.

## Referencias

## Vinclos externos
* https://web.archive.org/web/20030709185406/http://www.terra.es/personal7/veguillassierra/home.htm